Sally Blane. Sally Blane (tugʻilganda Elizabeth Jane Young; 1910-yil 11-iyul – 1997-yil 27-avgust) amerikalik aktrisa boʻlib, 100 dan ortiq filmlarda suratga tushgan. Hayoti. Blane Colorado shtatining Salida shahrida tugʻilgan. 1916-yilda oilasi bilan Kaliforniyaga koʻchib oʻtgan. Sally Blane aktrisalar Polly Ann Young hamda Loretta Youngning singlisi, Georgiana Youngning esa oʻgay singlisi edi. Faoliyati. Blane ilk debyut rolini 1917-yilda 7 yoshida "Sirens of the Sea" filmida ijro etgan. 1920-yillarda kino biznesiga qaytib, bir qator ovozsiz filmlarda kichik rollarni ijro qildi. Uning faoliyati 1930-yillargacha davom etdi, oʻshanda Blane bir nechta kam byudjetli filmlarda, jumladan, Once a Sinner (1930), A Dangerous Affair (1930), Arabian Knights (1931), Annabelleʼs Affairs (1931), Hello Everybody! (1933), City Limits (1934), Against the Law (1934), The Silver Streak (1934), and This is the Life (1935) filmlarida namoyon boʻldi. Uning ayrim sahnalari, jumladan „Annabelleʼs Affairs“ filmida Jeanette MacDonald va Joyce Compton bilan birga ochiq ichki kiyimda paydo boʻlgani, oʻsha davr uchun qaltis holat edi. Bu 1934-yildan keyin bunday tasvirlarni taqiqlagan Hays kodeksi qabul qilinishidan oldingi hodisa boʻlgan. „Annabelleʼs Affairs“ filmi lavhalari bugungi kunga qadar yoʻqolgan deb hisoblanadi. Uning tashqi koʻrinishi 1930-yillarning oxirlarida soʻna boshlagan boʻlsa-da, Blane 100 dan ortiq filmlarda rol ijro etgan. „The Story of Alexander Graham Bell“ (1939) filmida uchchala opa-singlisi bilan birga rol oʻynagan. Shundan soʻng, Blane faqatgina toʻrtta filmda kichik yordamchi rollarda ishtirok etdi: "Fighting Mad" (1939), "Charlie Chan at Treasure Island" (1939), "La Fuga", (1944) va "A Bullet for Joey" (1955). Shaxsiy hayoti. Bir vaqtlar qoʻshiqchi Russ Columbo bilan ishqiy munosabatda boʻlgan Blane 1935-yil oktyabr oyida aktyor va rejissyor Norman Fosterga turmushga chiqqan. 1936-yil iyun oyida ularning birinchi farzandi dunyoga kelgan, unga Blanening singlisi Loretta Young sharafiga ism qoʻyilgan, uning ismi Gretchen edi. Keyinchalik ular Robert ismli oʻgʻil koʻrishgan. Blane katolik boʻlganligi sababli monastir maktabida taʼlim olgan. Vafoti. Blane 1997-yil 27-avgustda 87 yoshida Kaliforniyaning Beverly-Hills yaqinidagi uyida saraton kasalligidan vafot etdi (7 oy oldin vafot etgan opa-singillari Polly va 2000-yilda vafot etgan Loretta kabi). Blane Kulver shahridagi Muqaddas Xoch qabristonida erining yoniga dafn etilgan (V boʻlim, 19-darajali, 21-qabr).